## Smernice za pripravo zbornika s strokovnimi prispevki dobrih praks v projektu V objemu besed - program za spodbujanje družinske pismenosti

Strokovni prispevek za zbornik naj bo pripravljen v skladu z naslednjimi navodili:

Prispevek oddajte do **15. 5. 2017** na e-naslov: [**marta.licardo@um.si**](mailto:marta.licardo@um.si)

Prispevek naj vsebuje:

* 1. ime in priimek avtorja, organizacijo, v kateri je zaposlen ter e-naslov;
  2. naslov prispevka;
  3. povzetek prispevka in ključne besede (povzetek naj obsega do 10 stavkov in od 3 do 5 ključnih besed);
  4. v povzetku navedite ključne poudarke o vaši predstavljeni dobri praksi;
  5. uvod prispevka, jedro, zaključek prispevka ter literaturo;
  6. v zaključku predstavite evalvacijo svojega dela, ključne dosežke, morebitne predloge za izboljšanje;
  7. v prispevku omenite koliko stari so bili otroci s katerimi ste izvajali dejavnosti in morebitne posebnosti skupine;
  8. vire med besedilom in na koncu besedila (v poglavju literatura) navedite po navodilih in zgledih spodaj;
  9. V poglavju literatura navedite ločeno a) vire za branje ter b) literaturo, ki ste jo uporabili v prispevku;
  10. prispevek naj bo lektoriran in slovnično ustrezen za objavo;
  11. bodite pozorni na rabo strokovne terminologije iz literarne teorije (slikanica, pravljica, zgodba …) in rabo druge strokovne terminologije za predšolsko vzgojo;
  12. prispevek z vsemi zgoraj omenjeni elementi naj ne bo daljši od pet strani, črke Arial, velikost črk: 11, razmik vrstic 1,5, naslovi za poglavja in podpoglavja naj bodo enake velikosti (Arial 11), označeni s krepko pisavo;
  13. morebitno slikovno gradivo priložite v formatu .jpg in ga ne dodajajte v besedilo (v besedilu samo označite številko slike); v prispevku naj bodo največ 4 fotografije/slikovnega gradiva. Če boste oddajali fotografije, na katerih so otroci, vas prosimo, da v skladu z zakonodajo uredite soglasje staršev oz. dovoljenje za objavo v zborniku, ki ga priložite ob oddaji prispevka. Sicer pa priporočamo, da so na slikah izdelki, materiali idr., brez razvidne identitete otrok.

Do **30. 6. 2017** boste prejeli obvestilo recenzentov o sprejetju prispevka oz. morebitnih dopolnitvah.

**Navodila za navajanje literature in virov:**

Literatura se navaja v krajši obliki v oklepaju v tekočem besedilu, npr. (Boršnik 1962: 213).

V daljši obliki pa se navaja v seznamu literature na koncu članka:

**Primeri:**

Helena DOBROVOLJC, 2004*: Pravopisje na Slovenskem*. Ljubljana: Založba ZRC, ZRC SAZU.

Helena DOBROVOLJC, Nataša JAKOP (ur.), 2012: *Pravopisna stikanja. Razprave o pravopisnih vprašanjih*. Ljubljana: Založba ZRC.

Tomo KOROŠEC, 2003: K pravilom za skladenjsko vejico v Slovenskem pravopisu 2001. *Slavistična revija* 51/2*,*247–266.

Bogdan LEŠNIK, 2002: Ksenofobičen jezik ali jezikoslovje? *Mladina*, 25. 2. 2002, 5.

Helga GLUŠIČ, 2003. Izraz negotove zavesti: Pogled na sočasni slovenski roman. *Sodobni slovenski roman*. Ur. Miran Hladnik in Gregor Kocijan. Ljubljana: FF (Obdobja, 21). 287–95.

*Slovenski pravopis*, 2001. Ur. Jože Toporišič. Ljubljana: Založba ZRC SAZU, 3−68 in 87−122.

Spletno verzijo objave navedemo za bibliografskimi podatki natisnjene verzije:

Aleksandra BIZJAK KONČAR, Helena DOBROVOLJC, 2010: Proces podomačevanja in vprašanje pisanja novejših prevzetih besed. *Jezikoslovni zapiski* 16/2, 91−110. <http://www.dlib.si>.

Spletna verzija brez natisa:

Mojca POZNANOVIČ JEZERŠEK, Martina KRIŽAJ ORTAR, Boža KRAKAR VOGEL, Marija KONČINA, Suzana KRVAVICA, Mira HEDŽET KRKAČ idr., 2008: *Učni načrt. Slovenščina: splošna, klasična in strokovna gimnazija: obvezni predmet in matura (560 ur)*. Ljubljana: Ministrstvo za šolstvo in šport: Zavod RS za šolstvo. Elektronski vir:  <http://www.mss.gov.si/fileadmin/mss.gov.si/pageuploads/podrocje/ss/programi/2008/Gimnazije/UN_SLOVENSCINA_gimn.pdf> (Dostop: 5. 4. 2015).